ཚོགས་ཞུགས་སྐུ་ཚབ་པ་རྣམས་ཀྱིས་ཆ་འཕྲིན་ཅན་འཛུགས་སྐྲུན་ཁྲོད་གནས་པའི་དཀའ་ངལ་དང་གནད་དོན་ཐད་གྲོས་བསྡུར་གནང་བ་སྟེ།གཅིག་ནས་བོད་ཀྱི་གསོ་རིག་སྨན་ཁང་གི་ཆ་འཕྲིན་ཅན་འཛུགས་སྐྲུན་ལ་མཐོང་ཆེན་ཆེན་པོ་བྱེད་ཅིང་རྒྱལ་ཁབ་ནོར་ཤུགས་ཀྱི་རྒྱབ་སྐྱོར་བརྩོན་ལེན་བྱེད་པ།གཉིས་ནས་བོད་ཀྱི་གསོ་རིག་སྨན་ཁང་གི་ཆ་འཕྲིན་ཚད་གཞིའི་བཟོ་སྐྲུན་དང་བསྐྱར་སྒྲིག་ཞིབ་འཇུག་གི་བྱ་ལས་སྒྲུབ་པ།གསུམ་ནས་བོད་ཀྱི་གསོ་རིག་སྨན་ཁང་ཆ་འཕྲིན་ཅན་གྱི་བྱ་ལས་ཚན་ཆུང་འཛུགས་པ།བཞི་ནས་རྒྱལ་ཡོངས་བོད་ཀྱི་གསོ་རིག་སྨན་ཁང་ཆ་འཕྲིན་ཅན་གྱི་ལས་སྒྲུབ་པའི་གསོ་སྦྱོང་ཚོགས་འདུ་བསྡུ་བ།ལྔ་ནས་བོད་ཀྱི་གསོ་རིག་སྨན་ཁང་ཆ་འཕྲིན་ཅན་འཛུགས་སྐྲུན་གྱི་ཉམས་མྱོང་བརྗེ་རེས་ཚོགས་འདུ་བསྡུས་ཏེ་བོད་ཀྱི་གསོ་རིག་སྨན་ཁང་གི་ཆ་འཕྲིན་མ་ལག་འཛུགས་སྐྲུན་དང་མཐུན་པའི་དཔེ་ཚུལ་བགྲོ་གླེང་བྱེད་པ་བཅས་སོ།།